CELEX: 31972R1686
Language: el
Date: 1972-08-02 00:00:00
Title: Κανονισμός (ΕΟΚ) αριθ. 1686/72 της Επιτροπής της 2ας Αυγούστου 1972 περί ορισμένων λεπτομερειών που αφορούν την ενίσχυση στον τομέα των σπόρων προς σπορά

Avis juridique important

|

31972R1686

Κανονισμός (ΕΟΚ) αριθ. 1686/72 της Επιτροπής της 2ας Αυγούστου 1972 περί ορισμένων λεπτομερειών που αφορούν την ενίσχυση στον τομέα των σπόρων προς σπορά  

Επίσημη Εφημερίδα αριθ. L 177 της 04/08/1972 σ. 0026 - 0026 Φινλανδική ειδική έκδοση: Κεφάλαιο 3 τόμος 4 σ. 0234  Δανική ειδική έκδοση: Σειρά I Κεφάλαιο 1972(III) σ. 0792  Σουηδική ειδική έκδοση: Κεφάλαιο 3 τόμος 4 σ. 0234  Αγγλική ειδική έκδοση: Σειρά I Κεφάλαιο 1972(III) σ. 0831  Ελληνική ειδική έκδοση: Κεφάλαιο 03 τόμος 8 σ. 0098  Ισπανική ειδική έκδοση: Κεφάλαιο 03 τόμος 6 σ. 0059  Πορτογαλική ειδική έκδοση : Κεφάλαιο 03 τόμος 6 σ. 0059 

ΚΑΝΟΝΙΣΜΟΣ (ΕΟΚ) αριθ. 1686/72 ΤΗΣ ΕΠΙΤΡΟΠΗΣ της 2ας Αυγούστου 1972 περί ωρισμένων λεπτομερειών που αφορούν την ενίσχυση στον τομέα των σπόρων προς σποράΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως των αγορών στον τομέα των σπόρων προς σπορά(1), και ιδίως το άρθρο 3 παράγραφος 5 και το άρθρο 9,  Εκτιμώντας:  ότι ο κανονισμός (ΕΟΚ) αριθ. 1674/72 του Συμβουλίου της 2ας Αυγούστου 1972(2), προβλέπει τον καθορισμόν των γενικών κανόνων χορηγήσεως και χρηματοδοτήσεως της ενισχύσεως στον τομέα των σπόρων- ότι ανάγεται στην αρμοδιότητα της Επιτροπής ο καθορισμός των  λεπτομερειών- ότι για την εξασφάλιση της σωστής λειτουργίας του συστήματος της ενισχύσεως πρέπει τα συμφωνητικά και οι δηλώσεις καλλιέργειας σπόρων προς σπορά να καταχωρούνται εγκαίρως για να είναι δυνατόν να πραγματοποιηθούν οι απαραίτητοι έλεγχοι- ότι μία προθεσμία είναι ίσως απαραίτητη στον σποροπαραγωγικό οίκο ή τον δημιουργό, για την επεξεργασία, τυποποίηση και πιστοποίηση των σπόρων προς σπορά που εφοδιάζονται από τον γεωργό πολλαπλασιαστή σπόρων προς σπορά- ότι κατά συνέπεια η ενίσχυση  δύναται να χορηγηθεί στον τελευταίο μόνον αρκετούς μήνες μετά την συγκομιδή, αλλά εν τούτοις πρέπει να ορισθεί μια καθορισμένη ημερομηνία- ότι οι αιτήσεις για την ενίσχυση, που υποβάλλονται από τους πολλαπλασιαστές σπόρων προς σπορά, πρέπει να περιλαμβάνουν τουλάχιστον τις απαραίτητες πληροφορίες για τους σκοπούς του ελέγχου- ότι πρέπει να προβλέπονται τα απαραίτητα μέτρα για την περίπτωση κατά την οποία ο σποροπαραγωγικός οίκος ή ο δημιουργός ενός Κράτους μέλους, πολλαπλασιάζει σπόρους προς σπορά σε άλλο Κράτος μέλος- ότι τα προβλεπόμενα μέτρα στον παρόντα κανονισμό είναι σύμφωνα με την γνώμη της Επιτροπής Διαχειρίσεως των σπόρων προς σπορά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 3 του κανονισμού (ΕΟΚ) αριθ. 2358/71 θα εφαρμοσθεί σύμφωνα με τις ακόλουθες διατάξεις.   Άρθρο 2  Τα Κράτη μέλη δύνανται να καθορίζουν κατ'έτος τις προθεσμίες για την καταγραφή των συμφωνητικών και δηλώσεων πολλαπλασιασμού σπόρων που προβλέπονται από το άρθρο 5 του κανονισμού (ΕΟΚ) αριθ.1674/72.   Άρθρο 3  1. Η ενίσχυση χορηγείται στον πολλαπλασιαστή σπόρων προς σπορά κατόπιν αιτήσεως που υποβάλλεται μετά την συγκομιδή και προ της καθορισμένης ημερομηνίας από το Κράτος μέλος, σε σχέση με κάθε είδος ή ομάδα ποικιλιών.  2. Το Κράτος μέλος καταβάλλει το ποσόν της ενισχύσεως στον πολλαπλασιαστή σπόρων προς σπορά, εντός δύο μηνών από της καταθέσεως της αιτήσεως και το αργότερο μέχρι την 30ήν Ιουνίου του επομένου από τη συγκομιδή έτους.   Άρθρο 4  Η αίτηση της ενισχύσεως περιλαμβάνει τουλάχιστον:  - το όνομα και την διεύθυνση του αιτούντος- - τις πιστοποιούμενες ποσότητες σπόρων προς σπορά που παράγονται δια πολλαπλασιασμού, εκφραζόμενες σε εκατόκιλα με ένα δεκαδικό αριθμό- - τον αριθμό καταγραφής του συμφωνητικού ή της δηλώσεως πολλαπλασιασμού σπόρων προς σπορά.  Η αίτηση συνοδεύεται από ένα αποδεικτικό έγγραφο ότι οι ποσότητες των αναφερομένων σπόρων προς σπορά είναι επίσημα πιστοποιημένες.   Άρθρο 5  Ο σποροπαραγωγικός οίκος ή ο δημιουργός που πολλαπλασιάζει σπόρους προς σπορά ή που επενεργεί στον πολλαπλασιασμό σ'ένα Κράτος μέλος που είναι διαφορετικό από εκείνο της εγκρίσεως ή της καταγραφής, πρέπει να προσκομίσει στο πρώτο αυτό Κράτος  μέλος, εφ'όσον ζητηθεί, όλα τα απαραίτητα στοιχεία για τον έλεγχο του δικαιώματος λήψεως της ενισχύσεως.   Άρθρο 6  Κάθε Κράτος μέλος γνωστοποιεί στην Επιτροπή τις διατάξεις και τα μέτρα που εθέσπισε για την εφαρμογή του καθεστώτος των ενισχύσεων το οποίο προβλέπεται από το άρθρο 3 του κανονισμού (ΕΟΚ) αριθ. 2358/71.   Άρθρο 7  Ο παρών κανονισμός αρχίζει να ισχύει την πρώτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Ιουλίου 1972.  Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.  Έγινε στις Βρυξέλλες, στις 2 Αυγούστου 1972.  Για την Επιτροπή Ο Πρόεδρος S. L. MANSHOLT  (1) ΕΕ αριθ. Ν 246 της 5.11.1971, σ. 1.  (2) ΕΕ αριθ. Ν 177 της 4.8.1972, σ. 1.